Charlotte Bousquet

**Charlotte Bousquet** (Frantzia, 1973ko urtarrilaren 9a) frantziar filosofo eta eleberrigilea da.

## Biografia 
Charlotte Bousquetek filosofia ikasketak egin zituen. Bere lehen argitalpenak *Zaïna et le fils du vent* (1999), *Le défi de Zaïna* (2001) eta *C.O.P.S. Lights, caméra, révolution* (2002) izan ziren. 2002an, alegiazko munduei buruzko tesi bat defendatu zuen Sorbonan, ''Les mondes imaginaires et le déplacement du réel : un questionnement de l'être humain*.

2003az geroztik, hainbat artikulu filosofiko idatzi ditu lan kolektiboetan. Haien artean, *Descartes, le fantastique inavoué, la fable inavouable* (Descartes, aitortu gabeko fantasia, aitortu gabeko fabula) eta *Corps fantastique, âme fantasmée* (Gorputz fantastikoa, arima fantaseatua).

2004tik 2006ra *LeCœur d'Amarantha* trilogia argitaratu zuen: *Les Arcanes de la trahison* (Traizioaren arkanoak, sekretuak)*,* 2005eko Prix Merlin saria irabazi zuena, *Les Arcanes de la discorde* (Desadostasunaren arkanoak) eta *Les Arcanes du jugement* (Senaren arkanoak).

*Faeries* aldizkarian kolaboratu zuen, bertan argitaratuz zenbait ipuin eta artikulu (David Eddings, Mercedes Lackey eta Guy Gavriel Kay idazleei buruzkoak, batez ere). COPS (*Central Organization for Public Security*) izeneko rol jokoa sortzeko prozesu osoan parte hartu zuen. Bilduma argitaletxeak eskaintzen zituen hiruretako bat zen; interes ekonomikorik gabekoa zen eta funtzionamendu interesgarria zuen: egileak gai jakin baten inguruan biltzen ziren eta antologia bat osatzen zuten, eta gero eskubide guztiak elkarte humanitario edo ekologiko bati ematen zizkioten. *"L"* (2009) liburua izan zen sortaren lehen antologia. Haren gaia emakumeek mundu osoan jasaten duten sufrimendua eta diskriminazioa izan zen. Eskubideak *Aurore - La maison Cœur de femmes*-i, zailtasun sozial eta psikologikoak dituzten emakumeei harrera ematen dieten elkarteari, eman zizkioten.

2008an, *Le Calepin jaune* argitaletxean eta Jean Marignyk idatzitako hitzaurrearekin, *Lettres aux ténèbres*, eleberri fantastiko, epistolar eta banpirikoa argitaratu zuen. 2010ean liburuaren bertsio aberastua berrargitaratu zen, *Éditions Rivière Blanche* argitaletxean, Jean Marigny eta Justine Niogret idazleen parte-hartzearekin. Charlotte Bousqueten lehen ipuin bilduma, *Au miroir des sphinx*, 2008ko irailean plazaratu zen Argemmios argitaletxean. 2009tik 2011ra,  etxean, *L'Archipel des Numinées* seriea argitaratu zuen, handik aurrera idatziko zituen fantasiazko literaturaren *dark fantasy* azpigeneroko zenbait eleberri-zikloren lehena. Zikloa hiru eleberriz osaturik dago: *Arachnae* (2009ko apirila), *Cytheriae* (2010eko maiatza)  —2010eko *Elbakin* saria frantsesezko eleberri fantastikorik onenari eta 2011ko *Imaginales* sariak eleberri onenari eta ilustraziorik onenei—, eta Matricia (2011ko azaroa).

2009an *La Marque de la bête* argitaratu zuen (*Mango* argitaletxea), eta hala itzuli zen aspaldi batean utzirik zuen gazteentzako kontakizunetara. 2010ean thriller historikoari ekin zion: *Black lagune* (Montreuileko 2010eko *Le Juke-box Teen-en* hautatua) eta *Princesses des os* *Gulf Stream* argitaletxean agertu ziren, *Courants noirs* bilduman. Ondoren, 2012an eta argitaletxe berean argitaratu zituen *Venenum* eleberri historiko poliziakoa eta  *Précieuses, pas ridicules* feminismoari eta arteari buruzko alfabeto trufaria, Stephanie Rubinik ilustratua. Ilustratzaile berarekin, gai konplexuak —nork bere burua onartzea, aniztasuna, maitasuna, familia— jorratzen dituzten nerabeentzako komiki batzuk sortu zituen, haien artean, *l'Archipel* etxean argitaratutako *La Peau des rêves* bost liburuz osaturiko bilduma, irakurle heldu gazteei zuzendua. Lehenengo liburukiak, *Nuit tatouée-k* (2011), 2012ko Ikasleen Imaginales Saria irabazi zuen.

2012an argitaratutako *Le Dernier Ours* eleberriaren istorioa «2037an gertatzen da, bankisaren urtzeak eta meategietako neurriz gaineko ustiapenak hondatutako Groenlandia batean».

2017an, *Le Jour où je suis partie* argitaratu zen, beharturiko ezkontza batetik ihes egin nahi duen Tidir Marokoko neskatilaren istorioa kontatzen duen gazteentzako eleberria. Michel Abescatek *Télérama* aldizkari kulturaleko iritzi kritikoan dioenez, nobelak «desberdinkeria handiko gizarte bateko emakumearen egoera eta klase indarkeria salatzen ditu. Jakina, egilea barru-barruan hunkitzen duen gai bati buruz idazten ari da; bere egiatasuna eta konpromisoa narrazio osoan agertzen dira».
* 
* 
* 
* 
* 2014ko Prix Conseil Général saria *Mots rumeurs, mots cutter* liburuagatik (Stéphanie Rubinirekin batera)
* 2016ko Prix Livrentête saria BD Junior sailean, pour *Mots rumeurs, mots cutter* liburuagatik, Stéphanie Rubinirekin batera
* 2016ko Prix Gayant Lecture saria *Là où tombent les anges* liburuagatik
* 2017ko Prix Tatoulu saria *Là où tombent les anges'' liburuagatik

## Erreferentziak 
## Kanpo estekak 
* Webgune ofiziala
* Bloga 2010-2021
* Internet Speculative Database
* NooSfere
* Babelio
* Nestiveqnen - L'aventure imaginaire